《河传 其二 宫辞》
清代·邹祗谟

新衔花史。药栏烟重，花枝娇倚。戏抛红豆打莺儿。

笑指。犀奁占喜子。影入青铜红窈窕。炉烟绕。望断羊车悄。

玉鱼凉绣鸳藏。宫装。尘生金缕箱。

作者简介：清初江南武进人，字吁士，号程村。顺治十五年进士。与陈维崧、黄永、董以宁号毗陵四子。记忆力特强，古今人爵里姓氏、世次年谱，无不悉记。见魏禧兄弟古文，大为赞赏，逢人辄称道，宁都三魏由此知名。有《远志斋集》。